

**VILKAVIŠKIO RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL PRITARIMO VILKAVIŠKIO R. SŪDAVOS pagrindinės mokyklos**

**2022–2024 METŲ STRATEGINIAM PLANUI**

2022 m. birželio 1 d. Nr. B-ĮV-624

Vilkaviškis

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos švietimo įstatymo 54 straipsnio 4 dalimi ir atsižvelgdamas į Vilkaviškio r. Sūdavos pagrindinės mokyklos direktoriaus 2022-04-28 raštą Nr. S-53,

p r i t a r i u Vilkaviškio r. Sūdavos pagrindinės mokyklos 2022–2024 metų strateginiam planui (pridedama).

Šis įsakymas per vieną mėnesį nuo įsigaliojimo dienos gali būti skundžiamas Regionų apygardos administracinio teismo Kauno rūmams (adresu: A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vitas Gavėnas |

Parengė

Švietimo, kultūros ir sporto skyriaus vyriausioji specialistė

Rita Vaščėgienė

PATVIRTINTA

Vilkaviškio r. Sūdavos pagrindinės mokyklos direktoriaus 2022-06-02

įsakymu Nr. V-78

PRITARTA

Vilkaviškio rajono savivaldybės

administracijos direktoriaus

2022-06-01 įsakymu Nr. B-ĮV-624

PRITARTA

Vilkaviškio r. Sūdavos pagrindinės mokyklos tarybos 2022-04-19 posėdžio protokolu Nr. S-1-2-1

**VILKAVIŠKIO R. SŪDAVOS PAGRINDINĖS MOKYKLOS 2022–2024 METŲ STRATEGINIS PLANAS**

**I SKYRIUS**

**SITUACIJOS ANALIZĖ**

**Pavadinimas** – Vilkaviškio r. Sūdavos pagrindinė mokykla.

**Kodas** – 190487530.

**Teisinė forma** – biudžetinė įstaiga.

**Steigėjas** – Vilkaviškio rajono savivaldybė.

**Adresas** – Arminų g. 1, Sūdavos k., LT-70465, Klausučių sen., Vilkaviškio r. sav.

**Išorinės aplinkos analizė**

**Politiniai-teisiniai veiksniai**

Mokyklos veikla grindžiama Lietuvos Respublikos Konstitucija, Vaiko teisių konvencija, Valstybine švietimo strategija 2013–2022 metams, Vyriausybės nutarimais, Švietimo, mokslo ir sporto ministro įsakymais, Lietuvos Respublikos įstatymais, Vilkaviškio rajono savivaldybės 2019–2027 metų plėtros strateginiu planu,Vilkaviškio rajono savivaldybės tarybos sprendimais, Vilkaviškio rajono Sūdavos pagrindinės mokyklos nuostatais ir kitais teisės aktais.

Mokykla vykdo Lietuvos švietimo politiką, patvirtintą 2021–2030 metų nacionaliniu pažangos planu, patvirtintu Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, ir vadovaujasi šiais principais:

- mokyklos stiprinimo, gerinant ugdymo(si) sąlygas ir ugdymo proceso organizavimą, siekiant geresnių mokinių pasiekimų ir pažangos;

- įtraukties, sudarant sąlygas kiekvienam asmeniui ugdytis, plėtoti savo galias ir gebėjimus, gauti reikiamą pagalbą, patirti sėkmę mokantis, socialinėje, kultūrinėje ir (ar) kitose veiklose ir būti nediskriminuojamam dėl ugdymosi poreikių įvairovės ir (ar) švietimo pagalbos reikmės;

- mokyklos kultūros kaitos, skatinant socialines inovacijas, netradicinius mokymo(si) problemų sprendimus, pasitelkiant šiuolaikinę didaktiką bei partnerius;

- atvirumo ir įsipareigojimo palaikyti pokyčius, sistemingai bendraujant ir bendradarbiaujant su mokyklos bendruomene, su savivaldybės atnaujinamo UT įgyvendinimo komanda, kitomis ugdymo įstaigomis.

Mokykla, įgyvendindama Vilkaviškio rajono savivaldybės 2022–2024 metų strateginio veiklos plano Žinių visuomenės plėtros programą, siekia užtikrinti kokybišką bendrojo ugdymo programų įgyvendinimą, gerindama ikimokyklinių ir priešmokyklinių paslaugų teikimą, švietimo pagalbos teikimą, individualios ugdymosi aplinkos pritaikymą, vaikų / mokinių saviraiškos įvairovę.

**Ekonominiai veiksniai**

Mokyklos veikla yra finansuojama valstybės ir steigėjo – savivaldybės – lėšomis. Dalį papildomų lėšų gauna nuomodama patalpas, dalyvaudama ES projektuose, pritraukiant 1,2 proc. GPM lėšas, privataus verslo paramą.

Valstybės lėšomis finansuojamas ugdymo plano vykdymas, bibliotekos funkcionavimas, iš dalies užtikrinama švietimo pagalba mokiniams, tenkinamas valdymo ir administravimo poreikis, mokytojų profesinis augimas, įsigyjamos mokymo priemonės, organizuojama mokinių pažintinė veikla ir kt. Savivaldybės lėšomis finansuojamas mokyklos aplinkos funkcionavimas (remontas, komunaliniai mokesčiai, aptarnaujančio personalo darbo užmokestis ir kt.).

Mokykla stengiasi racionaliai planuoti lėšas ir tikslingai jas panaudoti, tačiau brangsta vadovėliai, mokymo priemonės, didėja išlaidos mokinių pavėžėjimui, elektrai, vandeniui, šildymui ir kt. Tai blogina ugdymo proceso įgyvendinimo galimybes.

**Socialiniai veiksniai**

Mokykla yra vienintelė ugdymo įstaiga Klausučių seniūnijoje. Viena iš problemų šalyje bei mokykloje – vaikų mažėjimas.

|  |  |  |  |
| --- | --- | --- | --- |
|  | 2019–2020 m. m. | 2020–2021 m. m. | 2021–2022 m. m. |
| Vaikų skaičius ikimokyklinio ugdymo grupėse | 7 | 19 | 15 |
| Mokinių skaičius priešmokyklinio ugdymo grupėse | 5 | 8 | 10 |
| Mokinių skaičius 1–4 klasėse | 47 | 57 | 47 |
| Mokinių skaičius 5–10 klasėse | 79 | 96 | 88 |
| Iš viso: | 138 | 181 | 160 |

Didelė dalis mokinių yra iš šeimų, patiriančių nepalankius socialinės aplinkos veiksnius. Nemokamą maitinimą gauna 86 mokiniai (54 proc.). Į mokyklą mokiniai atvežami iš 15 aplinkinių kaimų. Pavėžėjimo paslauga teikiama 135 mokiniams (84 proc.). 88 mokiniai vežami mokyklos autobusais (jų yra 3), 47 mokiniams paslaugą teikia UAB „Bondrida“.

Specialiųjų poreikių vaikų / mokinių skaičius didėja visose amžiaus grupėse: 2020–2021m. m. buvo 19 mokinių, 2021–2022 m. m. yra 21. Daugėja mokinių, kuriems reikalinga logopedo, psichologo pagalba. Blogėja vaikų sveikatos būklė, didėja skaičius vaikų, patenkančių į įvairias rizikos grupes.

**Technologiniai veiksniai**

Informacinės ir komunikacinės technologijos (IKT) tampa neatsiejama ugdymo proceso ir rezultatų dalimi: leidžia keisti mokymo(si) būdus (kasdienis, nuotolinis, mišrus), metodus, pagreitina bendravimą, išplečia informacijos prieinamumo galimybes, daro įtaką mokytojų kvalifikacijai ir jos kėlimo būdams (nuotoliniai mokymai, kursai, vaizdo pamokos).

Kompiuterinė įranga mokykloje atnaujinama kiekvienais metais. IKT atnaujinimui ir mokytojų IKT kvalifikacijos kėlimui buvo racionaliai panaudotos „Kokybės krepšelio“ bei mokinio krepšelio lėšos. Mokykloje yra 134 (34 planšetės, 28 nešiojami su integruotomis kameromis ir 72 stacionarieji) kompiuteriai. Visos pedagogų darbo vietos kompiuterizuotos, įrengti vaizdo projektoriai, 3 interaktyvūs ekranai, 2 interaktyvios lentos, veikia plačiajuostis internetas, WiFi ryšys. Darbo vietose mokytojai, nepedagoginiai darbuotojai turi spausdintuvus ( iš jų 5 yra daugiafunkciai). Naudojamas TAMO dienynas, įdiegta virtuali mokymo platforma Microsoft Office 365. Bibliotekoje įdiegta ir palaikoma MOBIS programa.

Bendruomenei ir socialiniams partneriams informacija apie mokyklos veiklą skelbiama Sūdavos pagrindinės mokyklos tinklalapyje, yra sukurta mokyklos bendruomenės narių grupė socialiniame tinkle „Facebook“.

Racionaliai naudojant iš Žaliosios V. Žemaičio pagrindinės mokyklos perimtą turtą buvo atnaujintas maisto ruošimo technologijų kabinetas, pakeista buitinė technika. Medžio ir metalo darbų kabinetui nupirkti nauji 6 darbastaliai, naudojant „Kokybės krepšelio“ projekto lėšas.

**Vidinės aplinkos analizė**

**Teisinė bazė**

Mokykla dirba vadovaudamasi Lietuvos Respublikos įstatymais (LR Švietimo įstatymu ir kt.), Lietuvos pažangos strategija „Lietuva 2030“, Geros mokyklos koncepcija, Valstybine švietimo 2013–2022 metų strategija, Vyriausybės nutarimais, Vilkaviškio rajono savivaldybės tarybos sprendimais, Savivaldybės mero potvarkiais, Savivaldybės administracijos direktoriaus įsakymais, Vilkaviškio r. Sūdavos pagrindinės mokyklos nuostatais, strateginiu ir metiniu veiklos planais, ugdymo planais, mokyklos direktoriaus įsakymais, darbo tvarkos taisyklėmis, mokyklos savivaldos institucijų, komisijų, darbo grupių nutarimais.

**Organizacinė struktūra**



**Žmogiškieji ištekliai**

Mokyklai 2021 m. sausio 1 d. duomenimis skirta 44,82 pareigybių: ugdymo procesui valdyti ir organizuoti – 1,75, pedagoginiams darbuotojams – 20,32, nepedagoginiams darbuotojams – 20,75. Švietimo pagalbai organizuoti skirta 4,25 pareigybės (socialiniam pedagogui – 1 etatas, specialiajai pedagogei ir logopedei – 0,75, mokytojo padėjėjams – 1,5). Bibliotekininkei skirta 0,75 pareigybės. Nuo 2021-09-01 mokyklos psichologė dirba 0,5 etato. Mokykloje veikia 2 ikimokyklinio / priešmokyklinio ugdymo grupės, kurioms skirta 1,66 pareigybės.

Mokykloje dirba 28 pedagoginiai darbuotojai, iš kurių penkiolikai Sūdavos pagrindinė mokykla nėra vienintelė darbovietė. Visi pedagogai įgiję aukštąjį išsilavinimą: 13 suteikta vyresniojo mokytojo kvalifikacinė kategorija, 10 – metodininko kvalifikacinė kategorija, psichologės IV kvalifikacinė kategorija. Vidutinis pedagoginių darbuotojų amžius – 48 metai. Dauguma pedagogų turi daugiau kaip 25 metų darbo stažą.

**Planavimo sistema**

Mokykloje rengiamas trejų metų strateginis planas, metinis veiklos planas, mokyklos ugdymo planai (ikimokyklinio, priešmokyklinio, pradinio, pagrindinio), mėnesių veiklos planai, savivaldos institucijų veiklos planai, metodinės tarybos, metodinių grupių, pagalbos mokiniui specialistų, klasės vadovų veiklos planai, dalykų ilgalaikiai planai ir kiti, mokyklos veiklai reikalingi įgyvendinti, planai. Planams rengti sudaromos darbo grupės, į kurias įtraukiami mokyklos bendruomenės nariai.

**Finansiniai ištekliai**

Įstaiga savo finansinę veiklą vykdo pagal Vilkaviškio rajono savivaldybės tarybos sprendimu mokyklai patvirtintus biudžeto asignavimus. Be patvirtinto biudžeto mokykla gauna ir papildomas lėšas – projektų finansavimas, rėmėjų ir paramos lėšos (mokykla turi paramos gavėjo statusą).

|  |  |  |  |
| --- | --- | --- | --- |
| Finansavimo šaltiniai | 2019 m. | 2020 m. | 2021 m. |
| Valstybės finansavimas (mokymo lėšos) | 306 002 | 388 611 | 419 037 |
| Kitos valstybės dotacijos |  | 3 757 | 8 603 |
| Savivaldybės finansavimas | 213 200 | 262 437 | 266 844 |
| ES projektas „Kokybės krepšelis“ (15 proc. savivaldybės biudžeto lėšos) |  | 24 426 (3 664) | 21 240 (3 186) |
| Savivaldybės projektai | 514 | 1 712 | 100 |
| Labdara, parama | 710 | 1 051 | 1 308 |
| Biudžetinių įstaigų pajamos (tėvų įnašai, nuoma) | 144 | 163 | 397 |
| Iš viso: | 520 570 | 682 157 | 717 529 |

Iš pateiktų duomenų matyti, kad per trejus metus finansavimas augo. Tai susiję su pedagogų koeficientų didinimu bei ilgalaikio turto planavimu. Ypač didėjo įstaigos pajamos. Tai susiję su vykdoma projektine veikla. Mokymo lėšos naudojamos vadovėliams ir kitoms mokymo priemonėms pirkti, mokinių pažintinės ir ugdymo karjerai veikloms vykdyti, mokytojų ir kitų ugdymo procese dalyvaujančių asmenų kvalifikacijai tobulinti, IKT diegimui ir panaudojimui.

Mokymo lėšų, skiriamų mokyklai pagal Mokymo lėšų apskaičiavimo ir paskirstymo metodiką, trūksta. Nors priimami Savivaldybės administracijos ir Savivaldybės tarybos sprendimai yra palankūs mokyklos mokymosi aplinkos atnaujinimui, tačiau Savivaldybės suformuotas aplinkos lėšų biudžetas netenkina mūsų mokyklos, kaip šiuolaikiškos ugdymo įstaigos, poreikių.

**Materialiniai ištekliai**

Pagrindinis mokyklos pastatas, esantis Klausučių sen. Sūdavos k. Arminų g. 1, baigtas statyti 1967 m. Pastatas buvo nuolat remontuojamas ir atnaujinamas, tačiau išlieka mokyklos teritorijos drenažo bei pamatų sandarumo problema. Sporto-aktų salėje reikalingas remontas, nes dėl drėgmės ir vėdinimo sistemos problemų patalpoje įsiveisęs patalpų grybas. Pradinis ugdymas vykdomas pastate, esančiame Klausučių sen. Sūdavos k. Miško g.1, kuris pastatytas 1978 m. Šiame pastate yra keturi 1–4 klasių kabinetai, medžio ir metalo darbų dirbtuvės. Pastatui būtinas kapitalinis remontas ir šildymo sistemos modernizavimas.

Mokykloje yra biblioteka su skaitykla (reikalingas remontas ir naujos knygų lentynos), valgykla, teikiama pavėžėjimo paslauga trimis mokyklos autobusais.

Mokykla turi skyrių, įsikūrusį Klausučių sen. Klausučių k. Liepų g. 2, kuris pastatytas 1974 m.. Pastatui, kuriame yra 4 kabinetai, katilinė, reikalingas remontas. Nė vienas pastatas nepritaikytas neįgaliesiems.

**Ryšių sistema, informacinės ir komunikavimo sistemos**

Mokykloje veikia šviesolaidinis internetinis ryšys, Wi-Fi, yra 2 telefono abonentai. Naudojamasi elektroninio pašto paslaugomis, mokinių ir pedagogų duomenų bazėmis, NEC sistema KELTAS, švietimo valdymo informacine sistema ŠVIS, elektroniniu dienynu TAMO. Bibliotekos skaitykloje yra 5 kompiuterizuotos darbo vietos, nuolat atnaujinami bibliotekos knygų, vadovėlių fondai. Visiems mokiniams ir mokytojams nupirktos EDUKA licencijos.

Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Mokiniams, jų tėvams žinios apie mokyklos veiklą skelbiamos vietinėje spaudoje, mokyklos internetinėje svetainėje <http://sudavos.lt/>, elektroniniame dienyne. Įvairių sistemų naudojimas užtikrina tinkamą bendruomenės veiklos planavimą ir tobulinimą, galimybę sklandžiai ir kokybiškai vykdyti apklausas, įsivertinimą, PUPP, mokinių pasiekimų patikrinimus, tarptautinius tyrimus, nuolat dalintis informacija su visais bendruomenės nariais.

**II SKYRIUS**

**VEIKLOS STEBĖSENA, VERTINIMAS IR ĮSIVERTINIMAS**

Mokykloje planingai vykdoma veiklos stebėsena. Ją atlieka mokyklos strateginio plano sudarymo komanda. Veiklos kokybės įsivertinimas atliekamas kiekvienais metais. Veiklos kokybės įsivertinimą mokykloje atlieka direktoriaus įsakymu patvirtinta darbo grupė. Kiekvienais metais mokyklos bendruomenei pateikiama veiklos ataskaita. Įsivertinimo rezultatai naudojami mokyklos veiklai tobulinti, strateginiam planui koreguoti. Mokykloje vidaus įsivertinimas atliekamas remiantis Bendrojo ugdymo mokyklų veiklos kokybės įsivertinimo modeliu ir rodikliais, Bendrojo ugdymo mokyklų veiklos kokybės įsivertinimo rekomendacijomis.

2021 m. mokyklos veiklos plačiojo įsivertinimo rezultatai:

|  |  |  |
| --- | --- | --- |
| Didžiausi privalumai | Didžiausi trūkumai | Tobulinti pasirinkti mokyklos veiklos aspektai |
| 2.3.2. Ugdymas mokyklos gyvenimu | 2.2.1. Mokymosi lūkesčiai ir mokinių skatinimas | 2.2.1. Mokymosi lūkesčiai ir mokinių skatinimas |
| 2.3.1. Mokymasis | 2.2.2. Ugdymo organizavimas | 2.2.2. Ugdymo organizavimas |
| 2.4.1. Vertinimas ugdant | 2.1.3. Orientavimasis į mokinių poreikius | 2.1.3. Orientavimasis į mokinių poreikius |

**III SKYRIUS**

**STIPRYBIŲ, SILPNYBIŲ, GALIMYBIŲ, GRĖSMIŲ (SSGG) ANALIZĖS IŠVADOS**

|  |  |
| --- | --- |
| **Stiprybės** | **Silpnybės** |
| * Geri bendruomenės tarpusavio santykiai * Mokyklos tradicijų puoselėjimas * Iniciatyvūs, kūrybingi, nuolat besimokantys darbuotojai * Kvalifikuotas pagalbos vaikui specialistų personalas * Projektinė veikla * Stipri IKT bazė * Estetiška aplinka * Mokinių sportiniai pasiekimai * Veiksmingai valdomi finansiniai ištekliai | * Silpna mokinių mokymosi motyvacija * Didelis socialiai apleistų vaikų skaičius * Nepakankama tėvų pagalba vaikams mokantis namuose * Neišnaudotos bendradarbiavimo su tėvais galimybės * Nepakankamai aktyvios mokyklos savivaldos institucijos * Mokinių abejingumas * 9–10 klasių mokinių išvykimas mokytis į gimnaziją * Mokytojai dirba per 2–3 darbo vietas * Popamokinės veiklos berniukams stoka |
| **Galimybės** | **Grėsmės** |
| * Bendradarbiavimas su vietos bendruomenėmis * Tėvų įtraukimas * Projektai visai mokyklos bendruomenei (sporto, erdvių kūrimo) * Klasių vadovų ir tėvų bendradarbiavimas * Mokinių-mokytojų geri santykiai * Tarpusavio pagalba * Didesnis IKT naudojimas ugdymui * Mokytojų IKT tobulinimas * Edukacinės erdvės įvairių poreikių vaikams * Įtraukios integruotos projektinės veiklos * Naudingų, motyvuojančių santykių su alumnais palaikymas | * Politiniai sprendimai, reformos * Mažėjantis mokinių skaičius * Nepakankamas mažų mokyklų finansavimas * Didėjančios mokytojų išlaidos kvalifikacijos tobulinimui * Patalpų trūkumas |

**IV SKYRIUS**

**VIZIJA, MISIJA, VERTYBINĖS NUOSTATOS, STRATEGINIAI TIKSLAI, LAUKIAMAS REZULTATAS**

Vilkaviškio r. Sūdavos pagrindinės mokyklos 2022–2024 metų strateginis planas (toliau – Strateginis planas) parengtas vadovaujantis Lietuvos Respublikos Švietimo įstatymu, Valstybės švietimo 2013–2022 metų strategija, 2021–2030 metų nacionaliniu pažangos planu, Geros mokyklos koncepcija, Vilkaviškio rajono savivaldybės 2019–2027 metų strateginiu plėtros planu, Vilkaviškio rajono savivaldybės 2022*–*2024 metų strateginiu veiklos planu bei kitais teisiniais dokumentais. Atsižvelgta į mokykloje teikiamo švietimo kokybę, vietos bendruomenės poreikius.

Strateginio plano paskirtis – numatyti mokyklos vystymo perspektyvas ir prioritetus, pastovią kaitą, telkti mokyklos bendruomenę mokyklos vizijai įgyvendinti, aktualioms problemoms

spręsti.

Mokyklos strateginį planą rengė darbo grupė, sudaryta mokyklos direktoriaus 2021-12-06 įsakymu Nr. V-145. Rengiant strateginį planą, buvo laikomasi viešumo ir bendradarbiavimo principų.

**VIZIJA**

**Nuolat besimokanti bendruomenės mokykla.** Bendruomenės mokykla, kurioje laikomasi susitarimų ir saugu kiekvienam bendruomenės nariui. Vertinamas visos šeimos mokymasis, įsitraukimas į mokyklos gyvenimą bei tradicijų puoselėjimą.

Besimokanti bendruomenė, kurioje mokomasi gyvenimui ir patiriama kiekvieno individuali sėkmė.

Bendruomenės mokykla, gebanti ir ieškanti būdų, kaip patenkinti visus bendruomenės narių švietimo poreikius, laiku suteikti individualizuotą pagalbą.

Besimokanti bendruomenė, kurios resursai nukreipti inovatyviam tobulėjimui ir mokinių mokymosi pažangai gerinti.

**MISIJA**

Stiprinant kiekvieno vaiko savivertę, atsakingai identifikuoti kiekvieno besimokančiojo potencialą, kad jis galėtų mokytis ir pasiekti jo galimybes atitinkančią pažangą.

**VERTYBINĖS NUOSTATOS**

**Tapatumas.** Pasididžiavimas savo bendruomene, jos tradicijų puoselėjimas.

**Bendradarbiavimas**. Kiekvieno bendruomenės nario pripažinimas, susitarimų laikymasis, problemų sprendimas, gebėjimas veikti kartu.

**Inovatyvumas.** Nuolatinis mokymasis ir tobulėjimas, asmeninis meistriškumas.

**Atvirumas pokyčiams.** Įtraukus integralus veikimas, iššūkių priėmimas.

**Atsakomybė** už savo sprendimus ir veiksmus sau bei bendruomenei.

**Saugumas.** Saugios, kiekvieno poreikius atitinkančios erdvės ir pagarbaus mikroklimato sukūrimas.

**STRATEGINIAI TIKSLAI IR UŽDAVINIAI**

**1. Pasirengti darbui pagal atnaujintas bendrąsias programas.**

Uždaviniai:

* 1. Pedagogų pasirengimas dirbti pagal atnaujintas bendrąsias programas;
  2. UTA diegimo procesas mokykloje;

1.3. kolegialiai susisteminta ir perimta praktika mokinio kompetencijas ugdyti dalykų pamokose.

**2. Stiprinti įtraukųjį ugdymą.**

Uždaviniai:

2.1. stiprinama bendruomenės mokymosi bendradarbiaujant kompetencija;

2.2. ugdomas kiekvieno individualumas siekiant asmeninės pažangos.

**3. Kurti inovatyvią, saugią ir asmeninę pažangą skatinančią aplinką.**

Uždaviniai:

3.1. IKT ir skaitmenizuoto ugdymo turinio taikymas mokymo procese;

3.2. įtraukiųjų mokyklos veiklų kūrimas, prasmigai naudojant patrauklias, šiuolaikiškas priemones;

3.3. saugių ir inovatyvių aplinkų kūrimas, veiksmingai realizuojant SEU, patyčių ir smurto prevencijos programas, bendradarbiaujant su socialiniais partneriais.

**4. Stiprinti mokyklos bendruomenę.**

Uždaviniai:

4.1. pozityvios tėvystės kūrimas;

4.2. projektinė veikla, skatinanti mokinių asmeninę ūgtį;

4.3.visos dienos mokykla.

**Strateginių tikslų apyrašas:**

**Pasirengti darbui pagal atnaujintas bendrąsias programas.**

Bendrosios programos – nacionalinio lygmens ugdymo turinį reglamentuojantis dokumentas, padedantis siekti Lietuvos Respublikos švietimo įstatyme nustatytų ugdymo tikslų – ugdyti išsilavinusią, brandžią asmenybę, kuriai būdinga vertybinė orientacija, grindžiama tautine savimone ir atvirumu pasaulio humanistinei kultūrai. Atnaujinant ugdymo turinį bus atsižvelgiama į besikeičiančios socialinės ir kultūrinės aplinkos lemiamus šalies visuomenės poreikius, vietos ir mokyklos bendruomenės reikmes, mokinių turimą patirtį, ugdymosi poreikius ir interesus.

Pasirengiant diegti BP, bus susipažįstama, nagrinėjama ir aptariami BP projektai bei juos lydintys dokumentai, bus atnaujinti Pasiekimų ir vertinimo tvarkos aprašai, ilgalaikiai teminiai planai. Atnaujintose BP mokymosi turinio apimtys bus pateikiamos išskiriant privalomą dalyko turinį (apie 70 procentų) ir pasirenkamą turinį (apie 30 procentų), kurį pasirinks mokytojas (mokykla), atsižvelgdamas į mokinių galimybes, ir derins su kitais mokytojais.

Pedagogai dalyvaus UTA mokymuose rajono ir šalies mastu, dalinsis įžvalgomis, patirtimi. Tobulins žinias apie kriterinį besimokančiųjų vertinimą. Mokykla didžiausią dėmesį skirs STEAM ugdymui ir edukacinių erdvių kūrimui.

**Stiprinti įtraukųjį ugdymą.**

Įtraukusis ugdymas – kokybiškas ugdymas kiekvienam mokiniui, atitinkantis individualias vaiko ugdymosi galias ir poreikius. Jis apima ugdymo turinio, mokytojų kvalifikacijos tobulinimo, pagalbos mokiniui, vertinimo, ugdymo organizavimo sritis. Mokykla, įgyvendindama įtraukųjį ugdymą, užtikrins kiekvieno besimokančiojo efektyvų ugdymą(si). Skirtybes toleruos ir pripažins privalumu, o ne problema, mokiniai įvairiais būdais pasieks geriausių savo mokymosi rezultatų. Įgyvendinant įtraukiojo ugdymo idėjas, ugdymosi erdvės išsiplės į įvairius ugdymo sistemos kontekstus, tiek formaliuosius, tiek neformaliuosius. Įtraukiojo ugdymo metu mokymas bus planuojamas ir organizuojamas, remiantis mokinio poreikių ir patirties pažinimu: bus sąmoningai planuojamas kiekvieno vaiko dalyvavimas visuose ugdymosi proceso sprendimuose, o mokiniai įsitrauks, pasitikės savimi, jausis vertinami. Mokyklos bendruomenė aptars mokymosi veiklas, įsivertins, gebės mokytis iš savo patirties ir planuoti tolimesnius mokymosi siekius.

**Kurti inovatyvią, saugią ir asmeninę pažangą skatinančią aplinką.**

Bus sudarytos sąlygos mokyklos mokytojams veikti estetiškoje, modernioje aplinkoje, naudotis visais šiuolaikinei pamokai reikalingais ir galimais ištekliais. Bus sukurtos naujos erdvės kiekvieno mokinio poreikiams tenkinti. Mokytojai gebės išnaudoti išmaniųjų technologijų teikiamas galimybes, organizuoja prasmingą, tikslingą mokymąsi. Mokymasis įdomioje, inovatyvioje aplinkoje darys teigiamą įtaką mokinių pasiekimams, suteiks galimybę bendradarbiauti, patirti sėkmę, atskleisti savo gebėjimus. Toks ugdymas trauks vaikus. Jie patirs sėkmę ir mokymosi džiaugsmą.

**Stiprinti mokyklos bendruomenę.**

Bus siekiama sukurti sistemingą pasitikėjimo, pagarbos ir tolerancijos kitokiai nuomonei, kultūrų įvairovei, tautinės savimonės, pilietiškumo, demokratinio dialogo kultūros ir darnios plėtros nuostatų ugdymą.

Mokyklos bendruomenė sistemingai planuos mokymosi veiklas, vykdys įsivertinimą, gebės mokytis iš savo patirties ir planuos tolimesnius mokymosi siekius. Siekiant kiekvieno mokinio įtraukos, pokyčiai vyks mokyklos kultūroje, politikoje ir praktikoje.

Projektinių veiklų, socialinių akcijų pagalba, bus kuriami empatiški mokyklos bendruomenės santykiai, santykiai su socialiniais partneriais. Bus skatinama tėvų ir mokinių lyderystė.

|  |  |  |  |  |
| --- | --- | --- | --- | --- |
| **Tikslų pasiekimo ir uždavinių įgyvendinimo rodikliai** | | | | |
| 1. **Tikslas. Pasirengti darbui pagal atnaujintas bendrąsias programas.** | | | | |
| **Uždaviniai** | **Rodikliai** | **Numatomi rezultatai** | | |
| **2022 m.** | **2023 m.** | **2024 m.** |
| 1.1. Tobulinti pedagogų kompetencijas dirbti pagal atnaujintas bendrąsias programas. | 1.1.1. Visi pedagogai nagrinėja UTA gaires, Vertinimo, Vaiko raidos ir Kompetencijų aprašus. | Taip | Taip | - |
| 1.1.2. Visi mokytojai mokomųjų dalykų turiniu ugdo kompetencijas, vertina pagal aiškius kriterijus. | Taip | Taip | Taip |
| 1.1.3. Pedagogai dalinasi UTA dokumentų įžvalgomis, aktualijomis. | 80 % | 85 % | 90 % |
| 1.2. Koordinuoti UTA diegimo procesą mokykloje. | 1.2.1. Mokyklos vadovai UTA procese padeda rasti problemų sprendimus. | Taip | Taip | Taip |
| 1.2.2. Mokyklos metodinė grupė įsivertina situaciją, nustato tobulintinas sritis ir teikia grįžtamąjį ryšį bendruomenei. | 1–2 kiekvieno mokytojo pamokos | 1–2 kiekvieno mokytojo pamokos | 1–2 kiekvieno mokytojo pamokos |
| 1.2.3. Parengti ugdymo proceso organizavimo dokumentai. | Taip | Taip | - |
| 1.3. Kolegialiai skleisti ir perimti praktiką apie mokinio kompetencijų ugdymą dalykų pamokose. | 1.3.1. Pedagogai dalyvauja UTA mokymuose rajono ir šalies mastu (bent 1–2 kartus per metus). | 50 % | 80 % | 100 % |
| 1.3.2. Mokytojai dalinasi praktikos pavyzdžiais su kolegomis mokykloje. | 50 % | 60 % | 70 % |
| 1.3.3. Mokytojai dalinasi praktikos pavyzdžiais su kolegomis savivaldybėje. | - | 1–2 mokytojai | 2–3 mokytojai |

|  |  |  |  |  |
| --- | --- | --- | --- | --- |
| 1. **Tikslas. Stiprinti įtraukųjį ugdymą.** | | | | |
| **Uždaviniai** | **Rodikliai** | **Numatomi rezultatai** | | |
| **2022 m.** | **2023 m.** | **2024 m.** |
| 2.1. Stiprinti bendruomenės mokymosi bendradarbiaujant kompetencijas. | 2.1.1. Seminarų mokytojams valandų skaičius, skirtas mokymosi bendradarbiaujant tematikai. | 40 val. | 40 val. | 40 val. |
| 2.1.2. Mokytojų, vedusių ne mažiau kaip 2 atviras pamokas, kuriose taikoma mokymosi bendradarbiaujant strategijos, per metus dalis. | 70 % | 80 % | 90 % |
| 2.2. Stiprinant asmens savybių ir vertybių ugdymą, siekti kiekvieno mokinio asmeninės pažangos | 2.2.1. 1–10 klasių mokiniai stebi, analizuoja, reflektuoja savo asmeninę pažangą. | 80 % | 90 % | 95 % |
| 2.2.2. Mokiniai įtraukiami į konkursus, olimpiadas, varžybas, konferencijas, projektus ir kt. renginius. | 50 % | 60 % | 70 % |
| 2.2.3. Mokiniai turi galimybę per pamokas pasirinkti įvairaus sudėtingumo užduotis (NŠA duomenys). | Ne žemiau 2,5 | Ne žemiau 2,6 | Ne žemiau 2,7 |
| 2.2.4. Kiekvieno mokinio asmeninė pažanga. | 98 % | 100 % | 100 % |
| 2.2.5. Mokinių 1–10 kl. pasiekusių aukštesnįjį pagrindinio ugdymo programos pasiekimų lygį (balų vidurkis). | 7,24 | 8,24 | 8,24 |

|  |  |  |  |  |
| --- | --- | --- | --- | --- |
| 1. **Tikslas. Kurti inovatyvią, saugią ir asmeninę pažangą skatinančią aplinką.** | | | | |
| **Uždaviniai** | **Rodikliai** | **Numatomi rezultatai** | | |
| **2022 m.** | **2023 m.** | **2024 m.** |
| 3.1. Mokymo procese taikyti IKT ir skaitmenizuotą ugdymo turinį. | 3.1.1. Seminarų mokytojams valandų skaičius, skirtas IKT įrankių integracijos į ugdymo procesą ir naujų įrankių, programų įvaldymo tematikai. | 40 val. | 40 val. | 40 val. |
| 3.1.2. Mokytojų, vedusių ne mažiau kaip 2 atviras pamokas, kuriose taikomi IT įrankiai, per metus dalis. | 50 % | 60 % | 70 % |
| 3.1.3. Pamokų dalis, kuriose mokytojai taiko interaktyvias mokymo priemones, skaitmenines užduotis, elektronines pratybas. | 30 % | 40 % | 50 % |
| 3.2. Kurti įtraukiąsias mokyklos veiklas, prasmingai naudojant patrauklias, šiuolaikiškas priemones. | 3.2.1. Kasmetinėje veiklos įsivertinimo analizėje kiekvieno mokytojo per metus įvardintų pamokų, organizuotų STEAM laboratorijose, skaičius. | 1–2 pamokos | 2–3 pamokos | 2–3 pamokos |
| 3.2.2. Kasmetinėje veiklos įsivertinimo analizėje kiekvieno mokytojo per metus įvardintų edukacinėse mokyklos erdvėse vestų pamokų skaičius. | 2–3 pamokos | 3–4 pamokos | 4–5 pamokos |
| 3.2.3. Kasmet organizuojamų akcijų, kuriant ir gražinant mokyklos erdves, skaičius. | 1–2 | 1–2 | 1–2 |
| 3.2.4. „Ugdymosi aplinkų“ pamokos kokybės lygio vidurkis (ugdymo procese naudojamos priemonės įvairios, šiuolaikiškos, prasmingai naudojamos, jų pakanka visiems mokiniams). | 2,5 | 2,6 | 2,7 |
| 3.3. Kurti saugią ir inovatyvią aplinką, veiksmingai realizuojant SEU, patyčių ir smurto prevencijos programas, bendradarbiaujant su socialiniais partneriais. | 3.3.1. Bendruomenės nariai mokyklos teritoriją pripažįsta ir vertina kaip patrauklią viešą erdvę. | 60 % | 70 % | 80 % |
| 3.3.2. Tėvai patenkinti vaiko pažangą ir ūgtį skatinančiomis mokyklos erdvėmis. | 60 % | 70 % | 80 % |
| 3.3.3. Visose klasėse SEU integruojamas į klasės auklėtojo veiklą. | Taip | Taip | Taip |
| 3.3.4. Visi mokiniai dalyvauja bent vienoje akcijoje su socialiniais partneriais. | Taip | Taip | Taip |
| **4. Tikslas. Stiprinti mokyklos bendruomenę.** | | | | |
| **Uždaviniai** | **Rodikliai** | **Numatomi rezultatai** | | |
| **2022 m.** | **2023 m.** | **2024 m.** |
| 4.1. Puoselėti ir skatinti pozityvią tėvystę. | 4.1.1. Tėvų dalyvavimas „Tėvų klasės“ veikloje. | 20 % | 25 % | 30 % |
| 4.2. Organizuoti bendruomenės projektines veiklas, skatinančias mokinių asmeninę ūgtį. | 4.2.1. Mokinių įsitraukimas į mokyklos siūlomas įvairias neformaliojo vaikų švietimo veiklas. | 35 % | 45 % | 50 % |
| 4.2.2. Organizuojama mokinių stovykla vasaros atostogų metu. | Taip | Taip | Taip |
| 4.2.3. Kiekviena metodinė grupė organizuoja 1 projektą per mokslo metus, įtraukiantį visą mokyklos bendruomenę. | Taip | Taip | Taip |
| 4.3. Įkurti visos dienos mokyklą. | 4.3.1. Įkurta visos dienos mokykla. | Klausučių  skyriuje  1 grupė | Klausučių skyriuje 2 grupės, Sūdavos pagrindinėje mokykloje 1–4 kl. | Klausučių skyriuje 2 grupės, Sūdavos pagrindinėje mokykloje 1–4 kl. |
| 4.3.2. Ikimokyklinio, priešmokyklinio ugdymo pedagogų, pagalbos specialistų kvalifikacijos tobulinimas. | 1–2 seminarai | 1–2 seminarai | 1–2 seminarai |

**V SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio planavimo grupė plano projektą pristato mokyklos bendruomenei (skelbia viešai mokyklos el. svetainėje), mokyklos tarybai. Tokiu būdu mokyklos bendruomenė turi galimybę teikti siūlymus bei pageidavimus, žino strateginius tikslus ir uždavinius, gali stebėti bei vertinti, kaip įgyvendinamos strategijos, teikti pasiūlymus, pageidavimus. Strateginio plano įgyvendinimo stebėjimas vyksta viso proceso metu (2022–2024 metais). Pasibaigus kalendoriniams metams, planas koreguojamas pagal pasiektus rezultatus ir poreikį. Koregavimą atlieka strateginio plano sudarymo komanda. Mokyklos taryba, direktorius ir direktoriaus pavaduotojas ugdymui stebi ir įvertina, ar mokyklos bendruomenė pasiekė numatytus tikslus, ar darbuotojai įvykdė numatytus uždavinius. Strateginio plano įgyvendinimo ataskaita rengiama 2024 metų gruodžio mėnesį.

\_\_\_\_\_\_\_\_\_\_\_\_\_\_\_\_\_

**Lėšų poreikis (asignavimai) strateginiams tikslams pasiekti ir numatomi finansavimo**

**šaltiniai 2022–2024-ųjų metų (eurais)**

| **Ekonominės klasifikacijos grupės** | **Patvirtinti 2021 m.**  **asignavimai** | **Projektas**  **2022 m.** | **2022 m. patvirtinta Vilkaviškio r. Savivaldybės taryboje** | **Projektas**  **2023 m.** | **Projektas**  **2024 m.** |
| --- | --- | --- | --- | --- | --- |
| **1. Iš viso asignavimų:** | **718 355** | **749 300** | **756 311** | **804 600** | **845 100** |
| **1.1. Išlaidoms:** | 701 826 | 747 900 | 756 311 | 804 600 | 845 100 |
| 1.1.1. iš jų darbo užmokesčiui | 579 293 | 605 100 | 622 600 | 651 400 | 682 700 |
| **1.2. turtui įsigyti** | 16 529 | 1 400 |  |  |  |
| **2. Finansavimo šaltiniai** | **718 355** | **749 300** | **756 311** | **804 600** | **845 100** |
| **2.1. Savivaldybės biudžetas:** | **687 104** | **749 300** | **755 611** | **804 300** | **844 800** |
| 2.1.1. iš jo:  valstybės biudžeto specialioji tikslinė dotacija  ML | 419 307 | 414 200 | 456 100 | 452 300 | 473 400 |
| 2.1.2. Savivaldybės funkcijoms skirti asignavimai  SB | 267 400 | 334 700 | 299 111 | 351 600 | 371 000 |
| 2.1.3. Pajamos už suteiktas paslaugas  SP | 397 | 400 | 400 | 400 | 400 |
| * 1. **Kiti šaltiniai:** | **31 251** |  | **700** | **300** | **300** |
| 2.2.1. 1,2 % parama | 308 |  |  | 300 | 300 |
| 2.2.2. Skolintos lėšos |  |  |  |  |  |
| 2.2.3. Tėvų įnašai ir rėmėjų lėšos |  |  |  |  |  |
| 2.2.4. Projektinė veikla | 21 340 |  |  |  |  |
| 2.2.5. LR ŠMSM |  |  |  |  |  |
| 2.2.6. Rėmėjų lėšos | 1 000 |  |  |  |  |
| 2.2.7. Valstybės dotacija | 8 603 |  | 700 |  |  |

**\_\_\_\_\_\_\_\_\_\_\_\_**